**О т ч е т**

**За дейността на НЧ „Просвета 1927“ – с.Покрайна**

**през 2019г.**

Българските читалища са една уникална за Европа културна институция,

която съществува единствено у нас. Те участват активно в живота на местните

общности и помагат за укрепването и развитието на местните културни, соци-

ални и икономически партньорства. Всяко населено място има нужда от едно

читалище, в което да цари културата, писмеността, духовността, място, което да

обединява хората в името на доброто.

НЧ „Просвета 1927“ – с.Покрайна е единствения културен, просветен и

информационен център в селото. Тук се развиват дейности от различно естество

и с различен характер – библиотечно дело, художествено – творческа дейност

и куп всякакви други задачи, касаещи жителите на селото.

Освен организационни, културни и художествено – творчески дейности,

читалището извършва и редица информационни и административни услуги,

на населението.Почти ежедневно се извършват ксерокопирни услуги, помага се на

учениците с различни проекти за училище, понякога и с писането на домашни

работи, търси се информация по дадена тема, сканират се и се изпращат различни

документи на посочени имейли в страната и чужбина, пишат се автобиографии и

се попълват документи за кандидатстване за работа и куп други нужди на населе-

нието.

Както през последните години, така и през изминалата година усилията на

настоятелството и на самодейците към нашето читалище бяха насочени към

развитие, обогатяване и възстановяване на народните обреди и обичаи от бита

на населението. Стремим се да открием и да развиваме творчески заложби у

подрастващото поколение и приобщаването му към ценностите и постиженията

на науката, изкуството и културата. Читалището е организатор на всички културни

мероприятия в с.Покрайна, като във своята дейност се стреми да обхване хора

от всички възрасти. Организирахме празници по различни поводи, като например

Трифон Зарезан – 1 февруари. Хора та от селото и от други села, както

по-възрастните така и младите, излязоха по национални носии на хорото на

площада, приготвили вкусни мезета за вино. Съпроводени от звуците на духов

оркестър, домакини и гости с дълго хоро посетиха стопанина, при който се заряза

лозето за плодородие и берекет. След много хора и весело настроение, за втора

поредна година на площада на селото се проведе дегустация на домашни вина от

няколко участника, в категории бели и червени вина. Бяха връчени награди за първо,

второ и трето място в двете категории, а на останалите участници бяха раздадени

благодарствени грамоти.

Международният ден на жените – 8 март също бе грандиозно посрещнат.

Празникът започна с тържесвени хора, също под звуците на духов оркестър и

продължи до късно вечерта в салона на читалището. Разиграна бе томбола ,

от която всички дами получиха някакъв подарък. Поднесени им бяха цветя и

бяха изненадани със саморъчно направени поздравителни картички от секретаря

на читалището.

На периодичните сбирки на клуба по ръкоделие, които читалището провежда,

научихме децата да бродират, направихме мартеници за Баба Марта, великденски

яйца и куп други ръкоделия, които бяха много интересни за тях.

На Лазаровден малки момиченца с национални носии посетиха много къщи

от селото с песни и стихове за здраве , а в ранния следобед продължихме

честването на Лазаровден и Цветница с много хора, които продължиха до късно

вечерта в салона на читалището.

Много голяма организация бе направена и за празника на селото – Свети Дух.

Имахме гости – танцьори от самодейни състави от съседни села. След

програмата на самодейците се извиха дълги хора отново под звуците на духов

оркестър.

За нас на първо място са малките дечица от селото, които са доста в сравнение

с други села. На 1 юни – Ден на детето, организирахме малко тържество с много

забавни игри и почерпки за децата от селото. Поради голямата радост в очите на

децата и голямото им желание за игри и забавления, читалището организира и

още празници за тях – посрещане на годишните сезони с прекрасни декори за

фотосесия, с много забавни игри, с много лакомства и неутихващ детски смях.

Най – голямото мероприятие, което организира читалището и, с което много

се гордеем е третото издание на фестивала „Нашенци у старо време“, който е

посветен на стари замиращи занаяти и ръкоделия. Отново постигнахме голям

успех , като надградихме първото и второто издание на фестивала от 2017г. и

2018г. Вярваме, че задоволихме очакванията на поканените и присъсващите

хора и читалища. Участие взеха и много занаятчии , като дърводелци, тюфекчии,

ковачи, художници на икони, художници на кратуни, цървулари и др. Гостуваха

ни и много от читалищата от близките села, като представиха интересни ястия от

българската кухня. Вярваме, че всяка година гостите ще бъдат все повече,

участниците също, тъй като фестивалът достигна гласност в цяла България,

дори и отвъд границите й.

На 21.12.2019г. се проведе традиционния за нашето село концерт „Бъдник“,

на който се изявяват самодейните състави към читалището. Състоя се и дебютът на

малките самодейци като актьори в театрални постановки на приказки от български

автори. С малко финансова помощ от родителите на децата до 12 годишна възраст,

подготвихме подаръче за всяко дете. Всичките 98 пакета бяха раздадени на децата

от Дядо Коледа, който се снима с всяко едно дете.

Както в празниците, организирани в селото, взимаме участие и в много други

мероприятия, организирани от други ръководства. Отново участвахме и в

ежегодните мероприятия , организирани от ръководството на Община Видин.

Самодейците към читалището участваха и на много други фестивали като

Фолклорен събор „Алботин“, Международен фолклорен фестивал „Гергьовден“ –

с.Антимово, събора в с.Дружба, фестивалите в с.Винарово и с.Старопатица,

фестивала „От раклата на баба“ в с.Кутово, а също така и на Видинския панаир.

Библиотечния фонд също бе подновен с много нови заглавия. През

декември 2018г. направихме годишен абонамен за списание „Журнал за

жената“ + книга + кулинарно списание. През месец юли и месец октомври

кандидатствахме по проекти за обогатяване на библиотечния фонд, които бяха

одобрени и през месец декември библиотеката се сдоби със 198 нови заглавия,

за радост на редовните ни читатели. С новите книги успяхме да привлечем и

много нови читатели.

В общи линии това е нашата дейност през изминалата година. Твърдо вярваме,

че със всяка изминала година дейността на читалището ще се увеличава и ще

успява , както да запази традициите на българското население , така и да изгражда

ценностна система и да възроди борбения български дух у младото поколение.

**Читалищно настоятелство при НЧ“Просвета 1927“ – с.Покрайна**

**29.04.2020г. Секретар ч-ще:.......................**

**(Елица Атанасова)**

**Председател ч-ще:...................**

**(Адриана Асенова)**